شەفەق نیوز/ هەرێم ئاغا ئەندام دەسەی ئاسایش و وەرگری لە
پەرلەمان نۆێنەر لە یەکێتی نیشتمانی کوردستان، وت: باوەت هەماهەنگی ئەمنی هاوبەش لەناوبەین
وەزارەت وەرگری عراق و پێشمەرگە و بڵاوکردن بارەگایل هەماهەنگی ئەمنی، مقەیەتیکردنە
ئەرا بەرژەوەنی ئاسایش باڵای عراق وەگورەی دەستور عراق، و داوای دویرەوخستن بەرژەوەنیەیل
هەڵبژاردن لە ئاسایش هاوڵاتیەیل وەگشت نەتەوەیلیان کرد.
ئاغا ئەرا ئاژانس شەفەق نیوز وت: هەماهەنگی لەناوبەین پێشمەرگە
و هێزەیل فیدڕاڵی لەوەخت رمانن رژێم وەرین هەسەی، و لە بنەمایگ دەستوری و هێزەیل پێشمەرگە
هانە ناو بەغداد و چەن پارێزگایگ وەگورەی بەرژەوەنیەیل وپلانەیل ئەمنی ئەرا دەوڵەت
عراق، دویر لە هەر بەشبەشکردنیگ نەتەوەیی یا مەزهەوی.
ئاغا باس ئەوەیش کرد ک گلەوخواردن ریخریاگ داعش و چەتەیلی
و فرەوەبوین پەلامارەیلی لە ناوچە دابڕیایەکان و لە سنورەیل چەن پارێزگایگ، لەوەر نەمان
هەماهەنگی لەناوبەین پێشمەرگە و سوپا هاتگە و وەجیهیشتن بۆشاییەیلیگ بوینەسە شوینەیل
مەرگیگ لە ماوەی چوار ساڵ گوزەیشتە.
ئاغا داوا لە بەشیگ لە لایەن و کەسایەتی سیاسی کرد ک ئاسایش
و بەرژەوەنی هاووڵاتییەگە لە هەر ئامانجیگ هەڵبژاردن لە ژیر ناونشان مەزهەبی یا نەتەوەیی
دویرەو بخەن، چوینکە نێکەفێدە بەرژەوەنی هیچ لەی پێکهاتەیلە ک خوازن ژیانیگ ئاسوودە
دویر لە سیمایل رخبردن تیرۆری گوزەران بکەن.
وتیش؛ وازکردن ناوەندەیل هەماهەنگی هاوبەش لەناوبەین وەرگری
و پیشمەرگە لە دیالە و کەرکوک و نەینەوا و سەڵاحەدین و مەخموور هەرچەن کەفتە دیریگ،
جوور سەرکەفتنیگ ئەمنیە لەبان چەتەیل تیرۆر، و گامیگە ئەرا وەدەسهاوردن ئاسایش و ئارامی
لەناوچەیلیگ زیان لە تیرۆر وەخوەیان دین.
